E bannlev Pariz e vevas-hi da gentañ, e Blanc-Mesnil, ha neuze e Sergines, adalek he seizh vloaz betek he zriwech vloaz. Eno e tizoloas al lennegezh, ar varzhoniezh hag ar skiant-faltazi. Studiañ a reas el Lycée Classique de Jeunes Filles e Sens e Bro-Chall ha goude-se e Skol-Veur Dijon. Enni e tapas ur skrid-testeni e lennegezh keñveriet, un diplom a lennegezh a-vremañ, un testeni e teorienn ar varnadenn lennegel hag ur vestroniezh e lennegezh a-vremañ, a-zivout fiñvadenn an abegoù lennegel klasel er faltazi hag er skiant-faltazi.